CELEX: C2004/262/41
Language: fi
Date: 2004-10-23 00:00:00
Title: Asia C-377/04: Euroopan yhteisöjen komission 2.9.2004 Itävallan tasavaltaa vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/23
            
         Euroopan yhteisöjen komission 2.9.2004 Itävallan tasavaltaa vastaan nostama kanne
   (Asia C-377/04)
   (2004/C 262/41)
   Euroopan yhteisöjen komissio on nostanut 2.9.2004 Euroopan yhteisöjen tuomioistuimessa kanteen Itävallan tasavaltaa vastaan. Kantajan asiamiehinä ovat Denis Martin ja Horstpeter Kreppel, ja prosessiosoite on Luxemburgissa.
   Kantaja vaatii, että yhteisöjen tuomioistuin antaa asiassa seuraavan ratkaisun:
   
               1.
            
            
               Itävallan tasavalta ei ole noudattanut vähimmäisvaatimuksista räjähdyskelpoisten ilmaseosten aiheuttamalle vaaralle mahdollisesti alttiiksi joutuvien työntekijöiden turvallisuuden ja terveyden suojelun parantamiseksi 16 päivänä joulukuuta 1999 annetun Euroopan parlamentin ja neuvoston direktiivin 1999/92/EY (1) mukaisia velvoitteitaan, koska se ei ole antanut kyseisen direktiivin täysimääräisen täytäntöönpanon edellyttämiä lakeja, asetuksia ja hallinnollisia määräyksiä tai ainakaan ilmoittanut niistä komissiolle.
            
         
               2.
            
            
               Itävallan tasavalta velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika direktiivin 1999/92/EY täytäntöönpanolle päättyi 30.6.2003.
   Komissio väittää, että kyseistä direktiiviä ei ole vielä pantu täysimääräisesti täytäntöön liittovaltion tasolla eikä liioin osavaltioissa Ala-Itävallan ja Tirolin osavaltioissa tapahtunutta täytäntöönpanoa lukuun ottamatta.
   
      (1)  EYVL 2000, L 23, s. 57.